钦定古今图书集成/理学汇编/学行典/第264卷 > 张孝秀
## 钦定古今图书集成/理学汇编/学行典/第264卷 > 张孝秀

按《梁书处士传》：“张孝秀，字文逸，南阳宛人也。少仕州，
为治中从事史。遭母忧，服阕，为建安王别驾。顷之，遂
去职归山，居于东林寺。有田数十顷，部曲数百人，率
以力田，尽供山众。远近归慕，赴之如市。孝秀性通率，
不好浮华，常冠榖皮巾，蹑蒲履，手执并榈皮麈尾，服
寒食散，盛冬能卧于石。博涉群书，专精释典。善谈论”，
工隶书，凡诸艺能，莫不明习。普通三年，卒，时年四十
二。室中皆闻有非常香气。太宗闻，甚伤悼焉。与《刘慧
斐书》述其《贞白》云：